PTT ยืดเวลาส่วนลดซื้อ LPG ช่วยผู้มีรายได้น้อยถึงสิ้นปี
PTT ขยายเวลาลดต้นทุน LPG ช่วยผู้มีรายได้น้อย-ร้านค้า-หาบเร่! ถึงสิ้นปี 
PTT ขยายเวลาลดต้นทุน LPG ช่วยผู้มีรายได้น้อย-ร้านค้า-หาบเร่! ถึงสิ้นปี
17 มิ.ย. 2564

นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่บริ บมจ.ปตท. (PTT) กล่าวว่า ที่ประชุมคณะกรรมการ ปตท.มีมติอนุมัติขยายระยะเวลาช่วยเหลือส่วนลดค่าซื้อก๊าซหุงต้ม (LPG) แก่ผู้มีรายได้น้อย กลุ่มร้านค้า หาบเร่ แผงลอยอาหาร ที่มีบัตรสวัสดิการแห่งรัฐ จำนวนเงิน 100 บาท/คน/เดือน ต่อไป อีก 6 เดือน ตั้งแต่วันที่ 1 ก.ค.-31 ธ.ค.64 เพื่อเป็นการช่วยเหลือภาคประชาชนในการลดต้นทุนค่าครองชีพ และต่อลมหายใจเศรษฐกิจให้แก่ประเทศในช่วงสถานการณ์การแพร่ระบาดของโควิด -19 ที่ยังคงมีจำนวนผู้ติดเชื้อเพิ่มขึ้นอย่างต่อเนื่อง
ทั้งนี้ ปตท.ให้การสนับสนุนส่วนลดค่าซื้อก๊าซหุงต้มแก่ผู้มีรายได้น้อย กลุ่มร้านค้า หาบเร่ แผงลอยอาหาร ที่มีบัตรสวัสดิการแห่งรัฐตั้งแต่เดือน ต.ค.62 รวมแล้วกว่า 20 เดือน คิดเป็นมูลค่าการช่วยเหลือกว่า 11 ล้านบาท